Laivastolaki
Suomen asetuskokoelma 348/1927.

L a k i

laivaston perustamisesta rannikkopuolustusta varten.

Annettu Helsingissä, 22 päivänä joulukuuta 1927.

___

    Eduskunnan päätöksen mukaisesti säädetään täten:

1 §.

Valtioneuvosto oikeutetaan rannikkopuolustusta varten ryhtymään toimenpiteisiin laivaston perustamiseksi sekä tarkoitusta varten neljän perättäisen vuoden aikana tämän lain voimaan tulemisesta lukien käyttämään valtion varoja yhteensä 215,000,000 markkaa. Tästä määrästä älköön kuitenkaan käytettäkö, joltakin aikaisemmalta vuodelta ehkä syntyneen ylijäämän lisäksi, vuosittain enempää kuin yksi neljäsosa, ellei valtion tulo- ja menoarviossa jonakin mainituista vuosista ole suurempaa määrärahaa myönnetty.

2 §.

Tämä laki tulee voimaan 1 päivänä tammikuuta 1928.

Helsingissä, 22 päivänä joulukuuta 1927.

Tasavallan Presidentti

LAURI KR. RELANDER.

<div align=right>Puolustusministeri Jalo Lahdensuo.

Vesiliikennesäädökset